पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना संक्रमण काे लेकर जिले के लिए थाेड़ी राहतभरी खबर है। संक्रमण के मामलाें में तेजी से गिरावट आई है। बीते चार दिनाें की बात करें ताे 26 फीसदी तक संक्रमण के मामले घटे हैं। एमजी अस्पताल की काेराेना जांच लैब से बुधवार काे जारी 1225 लाेगाें की जांच रिपाेर्ट जारी की गई, जिसमें से 150 लाेग नए संक्रमित मिले हैं। वहीं 780 लाेगाें में काेराेना संक्रमण नहीं पाया गया।
1 मई काे 1538 की जांच में 580 लाेग संक्रमित मिले थे। यह कुल सैंपल जांच का 38 फीसदी था। बीते तीन दिनाें से लगातार संक्रमण के मामले घट रहे हैं। ऐसे में बांसवाड़ा वासियाें काे काेराेना काे हराने के लिए थाेड़ा और सब्र रखने की जरूरत है। वैक्सीनेशन की मंद पड़ी रफ्तार के बीच राहत की बात एक यह है कि बुधवार को रात को जिले को 8 हजार डोज प्राप्त हुए है।
ऐसे में गुरुवार से कुछ बंद पड़े सेंटर पर फिर से टीकाकरण किया जा सकता है। फिलहाल 45 से अधिक उम्र कर लोगों को ही टीकाकरण किया जाएगा। इधर 18 से अधिक उम्र के लोगों ने एप पर रजिस्ट्रेशन तो करा दिया है लेकिन शेड्यूल और समय नहीं मिल पा रहा है।
14 बीमाराें ने दम ताेड़ दिया: एमजी अस्पताल में काेराेना वार्डाें में बुधवार काे 14 लाेगाें ने दम ताेड़ दिया। जिनमें से 8 महिलाएं है जबकि 7 पुरुष है। मृतकाें में 20 वर्षीय युवती भी शामिल है।
पीएमओ डाॅ. रवि उपाध्याय ने बताया कि मदार काॅलाेनी से 52 वर्षीय महिला, खांदू काॅलाेनी से 81 वर्षीय पुरुष, सुरजपाेल क्षेत्र से 70 वर्षीय पुरुष, राजतालाब क्षेत्र निवासी 65 वर्षीय पुरुष, शहर निवासी 67 वर्षीय महिला के अलावा माहीडैम निवासी 20 वर्षीय महिला, साकरिया गढ़ी से 50 वर्षीय महिला, नयागांव से 45 वर्षीय महिला, आनंदपुरी से 65 वर्षीय पुरुष, तेजपुर निवासी 65 वर्षीय पुरुष, गनाेड़ा निवासी 55 वर्षीय पुरुष, सुमेर निवासी 48 वर्षीय पुरुष, पारसाेला निवासी 55 वर्षीय महिला, आमलीपाड़ा निवासी 50 वर्षीय महिला की माैत हुई है।
इनमें से 9 फीमेल सस्पेक्टेड वार्ड में, 3 मेल सस्पेक्टेड वार्ड, 2 आईसीयू वार्ड में भर्ती थे। फिलहाल अस्पताल में 88 संक्रमित और 87 सस्पेक्टेड भर्ती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva mai_Deva hin_Deva zho_Hant eng_Latn